கேள்வி: சுக்ஜித் சிங் (இராணுவ வீரர்) - ஆரம்பகால வாழ்க்கை. என்பது என்ன?
பதில்: இளவரசர் சுக்ஜித் சிங் 1934 அக்டோபர் 15 அன்று பெங்களூரில் பட்டத்து இளவரசரான பரம்ஜித் சிங் சாகிப் பகதூர் (ஜகத்ஜித் சிங் மகன்) அவரது இரண்டாவது மனைவி லீலாவதி தேவி என்பவருக்கு இரண்டாவது குழந்தையாக பிறந்தார். தேராதூன் தூன் பள்ளியில் கல்வி பயின்ற இவர், பின்னர் இந்தியப் படைத்துறைக் கல்விக்கூடம் இராணுவப் பயிற்சிப் பெற்றார்.
கேள்வி: சுக்ஜித் சிங் (இராணுவ வீரர்) - இராணுவப் பணி என்பது என்ன?
பதில்: 1971ஆம் ஆண்டு நடைபெற்ற இந்தியா-பாக்கித்தான் போரின்போது, படைப்பகுதித் தலைவர் சுக்ஜித் சிங் லெப்டினன்ட் கர்னல் பதவியை வகித்தார். பசந்தர் போரில், டிசம்பர் 8ஆம் தேதி இரவு, படைப்பிரிவு பாக்கித்தான் எல்லைக்குள் நுழைந்து நைனான் கோட் அருகே தன்னை நிலைநிறுத்திக் கொண்டது. டிசம்பர் 10 அன்று, பாக்கித்தான் படைகள் தாக்குதலை நடத்தின. அதை சுக்ஜித் சிங்கின் படைப்பிரிவு வெற்றிகரமாக எதிர்த்தது. ஒரே ஒரு பீரங்கி வண்டி மட்டுமே இழந்த பிறகு இவரது பிரிவு பாக்கித்தான் படையை பின்வாங்க கட்டாயப்படுத்தியது. அடுத்த நாள், நடந்த சண்டையில், இவரது படைப்பிரிவு எதிரிகளின் எட்டு பீரங்கி வண்டிகளை அழித்தது. மேலும் ஒரு சிலரை கைது செய்தது.